
Medulin, 19.10.2026.
Općina Medulin radi promocije znamenitosti, prirodnih ljepota i tradicije područja općine Medulin raspisuje Foto natječaj pod nazivom 

„VOLIN SVOJE MISTO! – KALENDAR 2027.“

Pravila i uvjeti za sudjelovanje: 

· Motivi fotografija su: prirodne ljepote, kulturne znamenitosti, panorame i vedute te dr. motivi koji moraju biti snimljeni na području općine Medulin, što potvrđuje autor svojom izjavom. 
· Pravo sudjelovanja imaju svi fotografi (amateri i profesionalci), neovisno o mjestu prebivališta. 
· Svaki autor može sudjelovati s najviše tri fotografije. 
· Fotografije se primaju u digitalnom formatu, a radovi moraju udovoljavati sljedećim tehničkim uvjetima: fotografije moraju biti polegnute – horizontalne, u JPG / JPEG formatu visoke kvalitete (kompresija 12), minimalne rezolucije 300 dpi
· Pojedinačna fotografija ne smije biti veća od 10-15 MB. 
· Fotografije mogu biti crno bijele ili u boji, a u izbor ulaze i manipulirane fotografije - obrađene u programima za uređivanje fotografija, ali do mjere koja ne narušava i ne mijenja osnovni smisao snimljenog sadržaja
· Fotografije se šalju isključivo elektronskom poštom, na e-mail adresu: kalendar@medulin.hr, s oznakom subjekta e-maila: „Volin svoje misto! – kalendar 2027“. Zbog veličine datoteke svaka fotografija se šalje zasebno (ili objedinjene u ZIP formatu preko servisa Jumbomail, Wetransfer ili sličnog), a prijavnica se dostavlja s fotografijom u prvom mailu (ili kao jedan od file-ova u transferu servisom Wetransfer). Prijavnica se nalazi u prilogu. 
· Nakon primitka e-maila s fotografijama, organizator dostavlja natjecatelju obavijest o valjanosti poslanih fotografija.
· Datoteke fotografija trebaju biti potpisane na ovaj način: redni broj, ime i prezime autora i naziv fotografije, npr. 1_petar_peric_medulin.JPG. Kod potpisivanja fotografija/datoteka koristite englesku abecedu, bez dijakritičkih znakova. Na prijavnici istim redom upišite fotografije, ali koristite hrvatsku abecedu.

· Fotografija ne smije na sebi imati vidljive ili prepoznatljive oznake, poput potpisa, logotipa ili vodenog žiga autora, a ako je na fotografiji prepoznatljiva osoba (samostalno) potrebno je priložiti izjavu o pravu objave (ne odnosi se na fotografije gdje je grupa ljudi na nekom događaju, npr. mjesna fešta). 
· Žiri će odabrati fotografije koje će biti objavljene u kalendaru Općine Medulin za 2027. godinu. Autori izabranih fotografija nagraditi će se objavom fotografije u kalendaru s imenom i prezimenom autora te s 5 primjeraka kalendara.
· Općina Medulin nagraditi će tri prvorangirane fotografije novčanim nagradama i to: 

I. nagrada – 400,00 €
II. nagrada – 200,00 € 

III. nagrada – 100,00 €. 

· Prijavom na natječaj, svaki autor jamči da su fotografije njegovo osobno autorsko djelo i dozvoljava reproduciranje fotografija na web stranicama, kalendaru Općine Medulin, te u ostalim publikacijama, informativnim i promotivnim, tiskanim ili digitalnim materijalima Općine Medulin bez posebne dodatne privole ili naknade. 
· Prijavom na foto natječaj sudionici pristaju da njihove fotografije ukoliko potrebno budu prilagođene za potrebe izrade kalendara te drugih informativnih i promotivnih materijala.
· Rok za slanje fotografija je utorak 03. studenog 2026. godine (do 23:59). 

· U slučaju nedovoljnog broja pristiglih kvalitetnih radova organizator neće realizirati kalendar iz ovog natječaja.

